Brooklyn

Brooklyn ye un distritu metropolitanu (borough) de la ciudá de Nueva York, nel estáu homónimu (Estaos Xuníos). El territoriu de Brooklyn ye coestensivu col del condáu de Kings (Kings County), que ye'l más pobláu del estáu y el segundu, tres el de Nueva York (coestensivu col distritu de Manhattan), más densamente pobláu del país.Ye'l distritu más populosu de la ciudá de Nueva York, con una población, en 2020, de 2.736.074 habitantesKings County, datos de población na web de la Oficina del Censu.. Si caún de los boroughs de Nueva york fora una ciudá individual Brooklyn sería la tercera más poblada del país, tres de Los Angeles y Chicago.

Recibe'l so nome del de l'antigua ciudá neerlandesa de Breukelen, asítiase nel estremu occidental de Long Island y comparte llende terrestre col distritu de Queens. Ta conectada con Manhattan por dellos pontes y túneles que crucien el ríu East, y con Staten Island pola ponte de Verrazzano-Narrows. Con una estensión de 183,4 km² de tierra firme y 67 km² de xurisdicción fluvial, el condáu de Kings ye'l terceru más pequeñu del estáu.

Brooklyn yera una ciudá independiente hasta que, xunto con otres ciudaes, villes y condaos, foi consolidada, el 1 de xineru de 1898, pa formar la moderna City of New York, qu'arrodia la badea homónima colos sos cinco distritos. Sicasí, caltién una identidá cultural estremada de la de la ciudá, y munchos de los sos barrios son enclaves étnicos. El eslogan oficial del distritu, qu'apaez nes sos bandera ya sellu, son les pallabres neerlandeses Eendraght Maeckt Maght, que pueden traducirse como "la xunidá fai la fuercia".

Nes primeres décades del sieglu XXI Brooklyn tien esperimentao un renacimientu como destín d'hipsters, lo que provocó la consiguiente xentrificación, aumentu del preciu de la vivienda y escasez de vivienda de preciu accesible. De magar la década de 2010 el distritutien convirtióse nún prósperu centru d'emprendimientu, nel que s'axunten empreses emerxentes, d'alta teunoloxía, arte posmodernu y diseñu.

 Referencies 

 Enllaces esternos 

 Web oficial del presidente del borough de Brooklyn
 Brooklyn, entrada na New World Encyclopedia
 A brief history of Brookly, entrada na web Brooklyn Legends

*